Ширяев Владимир Архипович

Ширяев Владимир Архипович (1926–1979) – коми гижысь, СССР-са Гижысь котырӧ (1957), Коми АССР-са культураын заслуженнöй уджалысь (1976).

 Олан туй 
 1926, сора 23 лун – чужис Кӧрткерӧс районса Нёбдiн сиктын шöркодя олысь крестьянин семьяын. 
 Шöр школасö сылы эз удайтчы помавны. Война воясö Владимир Ширяевöс индiсны колхозса бухгалтерöн. 
 1943 – Дас сизим арöса зонмöс босьтiсны Сöветскöй Армияö. И сизим сайö во коми зон служитiс Ылi Асыввылын саридзса пограничнöй войскаын. Петкöдлiс асьсö повтöм воинöн Мöд Дальневосточнöй фронтлöн тышъясын. ВКП(б) Хабаровскса обком бердын помалiс марксизм-ленинизм университетлысь курсъяс.
 1950 – армияысь воöм бöрын Владимир Ширяев уджалiс Коми радиокомитетын редакторöн.
 1957 – Владимир Ширяев пырис СССР-са гижысь котырö. 
 1966 – уджалiс Коми АССР-са гижысь котырлöн правлениеын.
 1972 – Владимир Ширяевлы «Девочки и мальчики» небöгысь, а сiдзжö 1969-1972 воясö «Войвыв кодзув» журналын йöзöдöм гижöдъясысь вöлi пасйöма Коми комсомоллöн премиаöн. 
 1976 – Коми АССР-са культураын заслуженнöй уджалысь.
 1979, урасьӧм 2 лун – кувсис 

 Гижан удж 
Владмир Ширяев йöзöдсьö 1950-öд восянь. Уна гижис челядьлы лыддьöм вылö. Челядьлы «Асыв» кывбура медводдза небöг сылöн петiс 1957 воын. Сэнi гижысь петкöдлö ичöт арлыдаяслысь олöм-вылöмсö бура тöдысь мортöн. 

Коми радиокомитетын уджалiгöн  петкöдчис литератураын сылöн енбиыс. Дас воöн йöзöдiс уна дас кывбур, висьт, очерк, а наысь кындзи челядьлы кык повесьт.

Гусянимъяс – В. Архипов, В. Трофимов.

 Небöгъяс 

 Комиӧн 
 Асыв. – Сыктывкар, 1957.
 Выль посёлокын. – Сыктывкар, 1958.
 Кöръяс вешйöны морелань. – Сыктывкар, 1960.
 Суседъяс. – Сыктывкар, 1965.
 Алка да Авка. – Сыктывкар, 1968. 
 Он вун тэ, Озъю. – Сыктывкар, 1969. 
 Шондi чеччö, шондi лэччö. – Сыктывкар, 1974.
 Войвывса дзоридзьяс. – Сыктывкар, 1975.

 Рочӧн 
 В новом поселке. – Москва, 1960.
 Девочки и мальчики. – Сыктывкар, 1970.
 Полустанок юности. – Москва, 1979.
 Не забыть тебя, Земляничная. – Сыктывкар, 1985.

 Ӧшмӧсъяс 
 Рочев Ю.Г. Ширяев Владимир Архипович // История коми литературы. Сыктывкар, 1981. Т. 3. 
 Мартынов В.И. Ширяев Владимир Архипович // Литераторы земли Коми: биобиблиографический словарь. – Сыктывкар, 2000. – С. 215-216.
 https://web.archive.org/web/20160304195140/http://www.nbrkomi.ru/page/1859/

Категория:Персоналия:Коми
Категория:Чужисны 1926 воын
Категория:Коми гижысь